In nomine sancte et individue Trinitatis. Ego Guido, Dei gratia Senonensis archiepiscopus, notifico universis presentibus et futuris quod Humbertus de Corloun vendidit ecclesie Vallislucentis sex arpannos pratorum, in riveria Hiunnie, decem et octo libris parisiensium nummorum; sic tamen quod fratres Vallislucentis annuatim reddent sex nummos pruvinienses censualiter pro eisdem pratis, predicto Humberto ejusque successoribus. Hec omnia laudaverunt Petrus, clericus, de Basseio; Robertus, frater ejus, et Elisabeth, soror eorum cum filio suo Boemundo; Nicholaus quoque, clericus et Stephanus, miles, fratres predicti Humberti, et Boemundus, pater eorum, de cujus feodo prescripta prata sunt. Hujus rei testes sunt: Raynardus, curie Senonensis officialis; Petrus, sacerdos de Corloun; Guillelmus; Gauterus, monachi Vallislucentis; Stephanus quoque, Andreas, Gauterus, Opilio, prefate ecclesie conversi: et Hodierus, miles de Sarbona. Et ut hoc scriptum omni tempore ratum habeatur, impressione sigilli mei jussi muniri. Actum est hoc, anno Verbi incarnati Mº Cº LXXXº LIIº.